###### 

**Javni razpis za vzpostavitev in delovanje Slovenskega centra za krožno gospodarstvo –**

**za zeleni, ustvarjalni in pametni razvoj (JR CKG)**

**OBRAZEC 4**

**IZJAVA O SPREJEMANJU POGOJEV ZA KANDIDIRANJE**

**(obrazec izpolni vsak konzorcijski partner)**

|  |  |
| --- | --- |
| **Konzorcijski partner (naziv in naslov)** |  |
| **Zakoniti zastopnik**  **(ime in priimek)** |  |
| **Naziv projekta** |  |

S podpisom te izjave pod kazensko in materialno odgovornostjo izjavljamo, da:

1. smo seznanjeni z vsemi pogoji javnega razpisa,
2. pogoje javnega razpisa sprejemamo,
3. izpolnjujemo vse pogoje javnega razpisa,
4. ministrstvu v vlogi na javni razpis nismo zamolčali nobenih dejstev, ki so nam znana ali nam bi morala biti znana v zvezi z izpolnjevanjem pogojev javnega razpisa,
5. bomo ministrstvo nemudoma obvestili o vseh spremembah v zvezi z izpolnjevanjem pogojev, v katerem koli trenutku obravnave vloge, podpisa pogodbe in izvajanja projekta,
6. so vse navedbe, ki so podane v vlogi, resnične in ustrezajo dejanskemu stanju,
7. vse kopije, ki so priložene k vlogi, ustrezajo originalom.

Posebej izjavljamo, da:

1. se prijavljamo na javni razpis z vlogo za projekt, ki ga bo izvajal konzorcij, ki izpolnjuje naslednje pogoje:
   * sestavljen je iz najmanj petih (5) in največ desetih (10) sodelujočih konzorcijskih partnerjev,
   * vodilni partner konzorcija v vlogi prijavitelja vlogi na javni razpis prilaga konzorcijsko pogodbo, ki so jo za potrebe izvedbe projekta sklenili vsi konzorcijski partnerji,
   * konzorcijska pogodba določa pravice in obveznosti posameznih konzorcijskih partnerjev in obvezno vsebuje tudi:
   * določitev aktivnosti projekta s terminskim in finančnim načrtom po posameznih konzorcijskih partnerjih,
   * določitev vodilnega konzorcijskega partnerja, ki je v imenu in za račun vseh konzorcijskih partnerjev, v primeru izbora vloge, pogodbena stranka oz. podpisnik pogodbe o financiranju,
   * pooblastila vodilnemu konzorcijskemu partnerju s strani vseh ostalih konzorcijskih partnerjev (za pripravo, podpis in oddajo vloge, dopolnitev vloge ter vseh prilog v imenu in za račun vseh konzorcijskih partnerjev, za vročanje vseh pisanj in listin, npr. pozivov, dopisov, odločb, pogodbe v zvezi z javnim razpisom, za podpis pogodbe o financiranju v imenu in za račun vseh konzorcijskih partnerjev, ter za izvajanje celotne komunikacije z ministrstvom ali nadzornimi organi),
   * določilo, da vodilni konzorcijski partner za celoten konzorcij prejema vsa izplačila oz. sredstva po javnem razpisu, ki jih nato nakaže posameznim konzorcijskim partnerjem, glede na delež opravljenih storitev oz. aktivnosti,
   * določilo o neomejeni solidarni odgovornosti vseh konzorcijskih partnerjev za pravilno izvedbo potrjenega projekta oziroma operacije skladno s pogodbo o financiranju,
   * določilo o ravnanju v primeru sprememb operacije,
2. se prijavljamo na javni razpis z vlogo za projekt, ki v formalnem in vsebinskem smislu izpolnjuje naslednje pogoje:
   * projekt je skladen z namenom, ciljem in s predmetom javnega razpisa ter s cilji Programa evropske kohezijske politike v obdobju 2021-2027 v Sloveniji, Prednostna naloga 3: Zelena preobrazba za podnebno nevtralnost, Specifični cilj: RSO2.6. Spodbujanje prehoda na krožno gospodarstvo, gospodarno z viri[[1]](#footnote-1),
   * načrt aktivnosti v vlogi mora obsegati vse sklope aktivnosti, navedene v točki 2.2. javnega razpisa,
   * začetek in zaključek izvajanja projekta sta opredeljena skladno z določili 8. točke javnega razpisa,
   * projekt se ne sme pričeti izvajati pred izdajo sklepa o izboru s strani ministrstva,
   * v vlogi na javni razpis morajo biti opredeljeni vsi obvezni ključni kazalniki uspešnosti projekta, kot so določeni v 8. točki Pojasnil javnega razpisa,
   * v vlogi na javni razpis morajo biti upoštevane minimalne ciljne vrednosti obveznih ključnih kazalnikov učinka, kot so določene v 9. točki Pojasnil javnega razpisa,
   * projekt mora upoštevati okoljsko načelo »ne škoduj bistveno« (t.i. DNSH oz. Do No Significant Harm) iz točke 9 Pojasnil tega javnega razpisa,
   * načrtovana višina financiranja za projekt znaša več kot 1.750.000,00 EUR,
   * načrtovana višina financiranja projekta znaša največ 3.500.000,00 EUR,
   * v vlogi morajo biti za vsakega konzorcijskega partnerja navedeni finančni viri, iz katerih konzorcijski partner (poleg zaprošene pomoči) načrtuje izplačevati stroške projekta ter navedeni tudi viri za financiranje projekta do prejema zaprošene pomoči,
   * vsi konzorcijski partnerji morajo podati izjavo, da bodo vodili posebno, ločeno knjigovodsko evidenco za stroške zunanjih storitev, stroške nakupa ali najema opredmetenih in neopredmetenih osnovnih sredstev, stroške informiranja in komuniciranja, stroške za službena potovanja ter za prejeta sredstva, ki se nanašajo na projekt,

10. izpolnjujemo naslednje splošne pogoje:

* smo pravna oseba javnega ali zasebnega prava, vpisana v Poslovni register Slovenije ali sodni register.
* na dan oddaje vloge moramo imeti registriran sedež oziroma poslovni naslov, podružnico ali poslovno enoto na območju Republike Slovenije, v primeru, da smo vodilni konzorcijski partner, moramo imeti na dan oddaje vloge registriran sedež na območju Republike Slovenije,
* na dan oddaje vloge nimamo neporavnanih zapadlih finančnih obveznosti v višini 50 eurov ali več do ministrstva oziroma njegovih izvajalskih institucij: Slovenskega podjetniškega sklada ter Javne agencije Republike Slovenije za spodbujanje investicij, podjetništva in internacionalizacije, pri čemer neporavnane obveznosti izhajajo iz naslova pogodb o financiranju oziroma o dodelitvi javnih sredstev in so bile kot neporavnane in zapadle spoznane v pravnomočni odločbi pristojnega organa,
* med prijaviteljem/konzorcijskim partnerjem in ministrstvom oz. izvajalskima institucijama ministrstva (Slovenski podjetniški sklad, Javna agencija Republike Slovenije za spodbujanje investicij, podjetništva in internacionalizacije) niso bila pri že sklenjenih pogodbah o financiranju s pravnomočno sodno odločbo ugotovljena kazniva dejanja iz 24. in 25. poglavja Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP in 16/23) v povezavi s porabo javnih sredstev, dokler trajajo pravne posledice obsodbe za pravno osebo ali odgovorno osebo pravne osebe,
* nimamo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge,
* nismo v postopku prisilne poravnave, stečajnem postopku, postopku likvidacije ali prisilnega prenehanja, z našimi posli iz drugih razlogov ne upravlja sodišče, nismo opustili poslovne dejavnosti in na dan oddaje vloge nismo v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US 157/22 – odl. US, 35/23 – odl. US, 57/23 – odl. US in 102/23) in nismo v postopku likvidacije po ZGD-1 (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23),
* ne prejemamo in nismo v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in nismo podjetje v težavah skladno z 18. točko 2. člena Uredbe GBER,
* za nas ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri),
* nismo v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti,
* nimamo neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance,
* za iste že povrnjene upravičene stroške in aktivnosti, ki so predmet financiranja v tem javnem razpisu, nismo in ne bomo pridobili sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja),
* ne bomo nastopali kot zunanji izvajalec drugim konzorcijskim partnerjem v istem konzorciju,
* kot posamezni pravni subjekt nastopamo bodisi kot prijavitelj ali konzorcijski partner samo v eni vlogi na javni razpis.

**S podpisom te izjave dajemo ministrstvu izrecno soglasje za preverjanje izpolnjevanja vseh pogojev javnega razpisa za vzpostavitev in delovanje Slovenskega centra za krožno gospodarstvo – za zeleni, ustvarjalni in pametni razvoj pri vseh pristojnih državnih organih in drugih institucijah. Ravno tako soglašamo, da lahko ministrstvo v primeru izbora projekta v financiranje za potrebe preverjanja upravičenosti do prejema sredstev pred izplačilom vsakega zahtevka pri pristojni instituciji preveri, ali ima upravičenec (konzorcijski partner) plačane vse davke in prispevke.**

|  |  |  |
| --- | --- | --- |
| Kraj in datum: | Žig: | Ime in priimek zakonitega zastopnika: |
|  |  |  |
|  |  | Podpis: |
|  |  |  |

1. Program evropske kohezijske politike v obdobju 2021-2027 v Sloveniji je objavljen na spletni strani: <https://evropskasredstva.si/app/uploads/2022/12/Program-evropske-kohezijske-politike-sprejeta-verzija-12.-12.-2022.pdf>. [↑](#footnote-ref-1)